Paturanipun Tuwan Mungsêr, kang sarêng kalih sêratipun kangjêng tuwan residhèn. Angintunakên tiyang pasakitan awasta Rêsawijaya, bêkêl ing Sêmèn. Maosanipun Tuwan Hèldêr ing Tarik. Dosanipun mêndhêt maesa, 2, gadhahanipun bêkêl Gêmpol rencangipun Tuwan Mungsêr, kang nguningani bêkêl ing Sêngkleyan kalih Sawit. Pangakênipun Rêsawijaya piyambakipun botên mêndhêt. Naming dipun lapuri rencangipun, awasta Jayatruna, 2. Sôntadipa, mênawi badhe mêndhêt maesa.